Aktivity s deťmi na tému: Jar je tu!


1. Námet: Poznávajte s deťmi kvety v okolí, popíšte si stavbu tela rastliny, všímajte si farebnosť a rozmanitosť rastlinnej ríše. Pomocou bežných nástrojom si spolu s vaším dieťaťom vytvorte lúku kvetov či už známych druhov alebo vymyslených!

2. Námet: Pieseň SEMIENKA- hravou formou sa vaše deti dozvedia niečo o raste a živote rastlín, o podmienkach klíčenia a starostlivosti o ne. Spojte pieseň s pohybom a urobíte, tak niečo dobré nielen pre vaše vedomosti ale aj svoje telo a zdravie. Zaspievajte a zatancujte si naučenú pieseň na rozkvitnutej lúke. Rozprávajte sa o rastlinách, vyplne pracovný list a ak pieseň nepoznáte ľahko sa ju naučíte spoločne na stránke <https://www.youtube.com/watch?v=pjCN0KxcuSo>

Text piesne:

MY SME MALÉ SEMIENKA  
ZASADENÉ DO ZEME  
KEĎ NÁS BUDEŠ POLIEVAŤ  
KRÁSNE TI VYRASTIEME.  
//:TEČ NÁM VODIČKA, LÚČE SLNIEČKA  
NECH NÁS ZOHREJÚ PRIAMO NA LÍČKA://  
MY SME KLÍČKY MALIČKÉ  
VYRASTÁME ZO ZEME  
KEĎ NÁS BUDEŠ POLIEVAŤ  
KRÁSNE TI VYRASTIEME.  
//:TEČ NÁM VODIČKA, LÚČE SLNIEČKA  
NECH NÁS ZOHREJÚ PRIAMO NA LÍČKA://  
MY SME MALÉ RASTLINKY  
VYRASTÁME ZO ZEME  
KEĎ NÁS BUDEŠ POLIEVAŤ  
KRÁSNE TI VYRASTIEME.  
//:TEČ NÁM VODIČKA, LÚČE SLNIEČKA  
NECH NÁS ZOHREJÚ PRIAMO NA LÍČKA://  
MY SME MALÉ STROMČEKY  
VYRASTÁME ZO ZEME  
KEĎ NÁS BUDEŠ POLIEVAŤ  
KRÁSNE TI ROZKVITNEME  
//:TEČ NÁM VODIČKA, LÚČE SLNIEČKA  
NECH NÁS ZOHREJÚ PRIAMO NA LÍČKA://  
KRÁSNE STROMY VYRÁSTLI,  
SILNÉ, ZDRAVÉ, ZO ZEME  
DOBRE SME SA STARALI  
OVOCIE OBERIEME.  
OVOCIE OBERIEME,  
OVOCIE OBERIEME.



3. Námet: logopedické cvičenia na každý deň. Ak má vaše dieťa problém s výslovnosťou využite tieto jednoduché básničky. Spojte ich s pohybom, kresbou a precvičte nimi aj grafomotoriku a pozornosť dieťaťa – napr. naájdi v básni všetky ,,Š,,a daj ich do krúžku.

Logopedické riekanky  
  
A  
Auto  
  
Auto ide, sláva, sláva,  
tata máva, mama máva.  
Auto ide tú tú tú,  
tata, mama, uz je tu.  
B  
Bubeník  
  
Bubnujeme na bubon,  
poďte deti, poďte von.  
Bubnujeme bum bam bom,  
budeme mať nový dom.  
A kto s nami nepôjde,  
ten v ňom bývať nebude.  
C  
Cement  
  
Cilka stojí na ulici,  
kopce tehál ležia tu,  
miesia betón robotníci  
z ladeckého cementu.  
Nevidieť už vedľa cesty  
domce a v nich kutice,  
nové biele domy svietia  
z celkom novej ulice.  
  
Cesta domov  
  
Čo to cengá na ulici?  
Na ceste sú šuhajíci.  
Hop koníček, nech sú decká  
cingi-lingi u otecka.  
Vonku počuť metelicu,  
chlapcom z duchny vidieť šticu.  
Cvičenie  
  
To sú chlapci na svet súci,  
chlapci z Bzenice,  
pochodujú po ulici,  
plašia kačice.  
To sú chlapci na svet súci,  
chlapci z Podkoníc,  
pochodujú po ulici,  
pot im tečie z líc.  
Č  
Čakanie  
  
Do pekáča čulo skáče,  
často chodí na koláče  
myška maličká.  
Čaká na ňu mačka,  
a keď bude naháňačka,  
ujde myšička?  
  
Biela mačka tíško čaká,  
to nie je vec hocijaká.  
Len tak sa jej blyštia očká,  
neujde jej pečienočka?  
  
Čiapočka za jabĺčko  
  
Niesla si Evička  
v košíčku jabĺčka,  
zbadala Janíčka,  
kývla mu zľahučka.  
Janíčko, čiapku daj,  
ak nedáš, požičaj!  
Daj za ňu Evička,  
jabĺčko z košíčka.  
  
Čistotná mačka  
  
Naša cica, biela mačka,  
po stolčeku čulo skacká,  
očistí si obe očká,  
na mamičku čistá počká.  
Čierna mačka čosi čuchá,  
hop do džbánka, čo má uchá!  
Či si mliečka dožičí?  
Čoby – mňaučí v žinčici.  
  
Čižmár  
  
Šil čižmár čižmu,  
oj veličiznú.  
Mal čudnú vec:  
klietku a pec.  
Dal zrno sliepočke,  
čo kvoká v klietočke.  
„Ja sa ti odvďačím  
vajíčkom slepačím.“  
  
Čulý vĺčok  
  
Ja mám bič a vĺčka,  
na biči je slučka,  
šibnem vĺčka, behá v kole,  
utečie mi z kopca dole.  
Šibnem bičom pod nožičku,  
utečie mi po chodníčku,  
až tam sa mi dotacká,  
kde sa hadí zátačka.  
D  
Do vody  
  
Poďme do hlbokej vody,  
Daňo sa hneď do nej hodí.  
Dodo sa len obáva,  
či za Daňom dopláva.  
  
Obidvaja chlapci smelí  
doplávali – už sú v cieli.  
  
Ď  
Dedove lode  
  
Dedo dlabe deťom lode,  
deti s nimi idú k vode,  
dívajú sa na lode,  
čo plávajú po vode.  
Deti a včely  
  
Deti, deti, včielky letia  
z poľa, kde je ďatelina.  
Donášajú sladkú šťavu,  
doletia s ňou do včelína.  
Dohotovia doma med  
včelím deťom na obed.  
Dz  
Nevädze  
  
Leto, leto, kdeže si?  
Cíp neba je na medzi.  
Je to kytka nevädzí  
v sýtomodrej odedzi.  
  
Dž  
Džbán  
  
Džugol džberom Ďura Ján,  
do vody mu hádže džbán.  
Džem  
  
Hádžem, hádžeš, hádže,  
mama buchty sádže.  
Dáva na ne sladký džem,  
ja ich ešte posypem.  
E  
Ene bene  
  
Ene bene, Betušky,  
kto dostane halušky?  
Ten to nie je, je to ten,  
či ich poje, nepoviem.  
  
Eta behá s Betou   
Eta beží do chalupy,  
Beta za ňou cupi-dupi.  
Beží, volá na Etu,  
nôžky sa jej zapletú.  
Eta, Eta, kde si, kde?  
Beta už ťa nenájde.  
  
F  
Fúka fúka  
  
Fúka vonku, fúka,  
havko z búdy kuká.  
  
Filip volá na havka,  
nech vstane a nehavká.  
  
Havko havká: „Nevstanem,  
veď ten fujak fučí sem.“  
  
G  
Gumená lopta  
  
Gusto novú loptu má,  
je to lopta gumená.  
Len čo z domu vybehol,  
dal gumenou loptou gól.  
  
H  
Hop, koníček  
  
Hop koníček, hota, čihi,  
odbočíme na Kosihy.  
Hop koníček, hijo, hejsa,  
dvíhaj nohy, nezahrej sa.  
  
Hop koníček, koník môj,  
za Hlohovcom v hlohu stoj.  
  
Ch  
Chichotavá  
  
Chacha chacha, chichi chichi,  
chichoce sa chlapček tichý.  
  
Pošteklil mi, ichuchu,  
otec ľavú pazuchu.  
  
Šteklivý som, ichichich,  
pre smiech sotva lapám dych.  
  
I  
Ivkova uspávanka  
  
Ivuško milý,  
k noci sa chýli,  
ustal krik,  
spinkaj už, Ivko,  
mamiškin milý  
synáčik.  
  
Mesiac svieti do okienka,  
Ivko v izbe sladko spinká.  
  
J  
Jabĺčka  
  
Janko sedí pod jabloňou,  
opája sa tuhou vôňou.  
Jabĺčko keď dole spadne,  
to už Janko vie,  
že ho pod jabloňou nájde,  
potom s chuťou zje.  
  
K  
Kto je to?  
  
Kabát ošklbaný,  
úzka košeľa,  
gate ako vlani,  
klobúk do čela.  
Na kopčeku stojí,  
kavka sa ho bojí.  
  
Kukulienka  
  
Kukulienka volá z buka,  
Lenka na ňu tíško kuká.  
Volá na ňu kukulienka:  
„Kuku, kuku, kde ideš, Lenka?“  
  
Snehuliak  
  
Kopa snehu chlapcov láka,  
postavili snehuliaka. Miesto očí uhlíky,  
na kabáte gombíky.  
Bielučký je ako z múky,  
do okien sa díva z lúky.  
  
L  
Letel motýľ  
  
Biely motýľ obletel  
dookola mlyn,  
biela sliepka za mlynom  
viedla reči s ním.  
Sliepočka sa divila,  
že je celý biely,  
pýtala sa motýľa,  
kde ho nabielili.  
  
Výlet  
  
Šli deti na výlet,  
smiali sa, výskali,  
na lúke pod lesom  
veselo spievali.  
  
Po lúke behali,  
motýle plašili,  
veľký im uletel,  
malého lapili.  
  
Stĺp  
  
Pozdĺž svahu blízko strže  
na lyžiach sa Lacko kĺže.  
Z hĺbky snehu trčí stĺp,  
kto tam zletí, zlomí kĺb.  
  
Ľ  
Ľaľa, tu je  
  
Vedľa lúky stála skala,  
lopta sa k nej kotúľala.  
Schovala sa lopta v jame,  
ľaľa, tu je, už ju máme.  
  
M  
Malí pomocníci  
  
Mnoho maku, mnoho múčky,  
mama miesi múčne púčky.  
A my mamke pomôžeme,  
makom púčky posypeme.  
Už tie púčky máme,  
my aj vám z nich dáme.  
  
Ň  
Nehoda  
  
Hanka má bábiku,  
ide po chodníku,  
šmykne sa z kameňa,  
rozbije si kolená.  
  
Hanka povie: „Kopať nemá  
slušná bábka do kameňa“.  
  
Nikto nič nevidel  
  
Jano mal sane,  
sadol si na ne,  
pustil sa s nimi  
z vysokej stráne.  
Šiel ako na koni,  
že všetkých dohoní.  
Dohonil, spadol, ach,  
a už je po saniach.  
  
O  
Oklamaný kocúrik  
  
Kocúrik s mačičkou  
hrajú sa spolu,  
dokola behajú  
hore a dolu.  
  
Choď len, choď kocúrik,  
volala Mica,  
potom mu odbehla  
tá falošnica.  
  
Ô  
Kôň  
  
Vôkol ticho tróni,  
môj kôň stojí v tôni.  
Neurobí krôčik,  
má odretý bôčik.  
  
Koník malý, koník môj,  
obtri si bok o bôľhoj.  
  
P  
Podjeseň  
  
Padá lupeň za lupeňom,  
Paľko padol pod lipu.  
„Poďte chlapci, poďte chytať,  
peniažky sa posypú.“  
  
Pod lipou je kopa detí,  
pomáhajú Paľkovi,  
potom uňho nakupujú  
za peniažtek lipový.  
  
R  
Krá krá krá  
  
Pri hrade je stará brána,  
kráka na nej čierna vrana,  
vrana kričí krá, krá, krák,  
letí k hradu čierny mrak.  
Mrak sa rúti nad bránou,  
je to kŕdeľ havranov.  
  
Orie oráč  
  
Orie oráč na úhore,  
úhor je sťa šíre more.  
Dlho oral, zoral málo,  
ruchadlo sa dodrúzgalo.  
  
Teraz traktor frčí ta,  
to je iná robota,  
hrudy drví, roľu krája,  
orie úhor z konca, kraja.  
  
Račia prechádzka  
  
Rak rýpe v rákosí  
pri hrádzi za rosy.  
Z diery si ráčik  
pretiahol fráčik,  
na breh sa uberá,  
prejde sa zvečera.  
Krúti si fúzy,  
klepetá brúsi.  
  
Ryba rak  
  
Ryba rak,  
Neborák,  
Keď uštipne,  
Bude znak.  
  
Stratená čiapka  
  
Fraňo má hrniec,  
trieli sťa srnec  
kupovať za roh  
čerstvučký tvaroh,  
krúpy a krupicu,  
stratil tam čapicu.  
Našiel ju pri bráne,  
zovrel ju do dlane.  
  
Ŕ  
Tŕne  
  
Kŕdlik prepelíc sa hrnie  
k šípke, čo má ostré tŕnie.  
Prečo nešli k tŕpke?  
Tá má plody trpké.  
  
S  
Sova v lese  
  
Sova sedí, kuká z lesa,  
cez deň ani nepohne sa.  
V noci húka: „Kuvik v skrýši,  
poďme spolu chytať myši.“  
  
Keď sa mesiac za les schová,  
očami si svieti sova,  
v lese loviť začína;  
a s kuvikom potom spolu  
zasadnú si v húšti k stolu  
– to je hostina.  
  
Stretnutie  
  
Pekár s košom behá v meste,  
kominár mu stojí v ceste.  
  
„Ustúp z cesty, kominár,  
zabielim ti celú tvár!“  
  
„Ustúp pekár, odlož kôš,  
začiernim ti celý nos!“  
  
Sviatky  
  
Hneď sa dáme do mäsa,  
kto si sadne, naje sa.  
Hus na mise – to sa máme,  
dnes si na nej pochutnáme.  
  
Š  
Dáška a taška  
  
Kdeže, Dáška?  
Do školy.  
Čo to nesieš?  
Úlohy.  
Nemáš hrušky, Dáška?  
Je ich plná taška.  
  
Líšky  
  
Po pešníčku k lesíčku,  
nesie lišiak kapsičku.  
Vyčkávajú líščatká  
v líščej chyži na tatka.  
Beží lišiak do chyžky,  
tešia sa už líšky,  
doniesol im v kapsičke  
pekné žlté šišky.  
  
Šijem  
  
Šijem, šijem košieľku,  
pre Štefku i pre Želku.  
  
Šijem našej Štefke šaty,  
ak sú dlhé, však ich skráti.

